প্রথমবার মেয়ে কাব্যকে প্রকাশ্যে আনলেন কোয়েল, দেখে নিন ছবি

কলকাতা: প্রথমবার মেয়ে কাব্যকে প্রকাশ্যে আনলেন কোয়েল মল্লিক (Koel Mallick)। সপ্তমীতেই অনুরাগীদের পুজোর উপহার দিলেন টলি কুইন। প্রথমবার মেয়ে কাব্যকে প্রকাশ্যে আনলেন তিনি। এবছর মল্লিক বাড়ির দুর্গাপুজোয় নজর কেড়েছে ছোট্ট কাব্য। মা-মেয়ের মিষ্টি মুহূর্তে ভরেছে মল্লিক পরিবারের ঘরোয়া পুজো। তবে শুধু মেয়ের সঙ্গে নয়, প্রযোজক স্বামী নিসপাল সিং রানে এবং পুত্র কবীরের সঙ্গেও ছবি শেয়ার করেছেন।

কলকাতার অভিজাত পরিবারগুলির মধ্যে মল্লিক বাড়ির পুজো (Mallick Bari Durga Puja) অন্যতম আকর্ষণ। পুজোর আয়োজন থেকে শুরু করে খুঁটিনাটি দায়িত্বে সক্রিয়ভাবে অংশ নেন অভিনেতা রঞ্জিত মল্লিক এবং কোয়েল। পাঁচ দিনের এই ঘরোয়া পুজোতে সাধারণত পরিবারের সবাই স্বাচ্ছন্দ্যময় মেজাজে থাকেন। এবারের পুজোটা একটু বিশেষ কোয়েল মল্লিকের (Koel Mallick) কাছে। এবার তাঁর পরিবারে যুক্ত হয়েছে এক নতুন সদস্য, মেয়ে কাব্য।

আরও পড়ুন:প্রিয় কাকাকে হারানোর পর প্রথম পুজো রানি-কাজল-অয়নের

সোশ্যাল মিডিয়ায় কোয়েল যে ছবি শেয়ার করেছেন, সাদা শাড়ি পরে রয়েছেন কোয়েল। আর তাঁর কোলে একমাত্র কন্য কাব্য। সাদা পোশাক আর খোলা চুলে স্নিগ্ধ দেখাচ্ছে কোয়েলকে। আর কোলে একরত্তি মেয়ে কাব্য। তার দুটো ঝুঁটি। হাসিতে খিলখিলিয়ে উঠছে একরত্তি কাব্য। মায়ের কোলে চেপে তার কিই আনন্দ। এই প্রথম পুজো দেখছে সে। ৩টি ছবি শেয়ার করে নিয়েছেন কোয়েল। সেখানে একটি ছবিতে দেখা যাচ্ছে, একটি ছবিতে বসে রয়েছেন নিসপাল সিংহ রানে আর তাঁর কোলে বসে রয়েছে ছোট্ট কাব্য। আর কোয়েলের সামনে বসে রয়েছে কবীর। এখন সে বড় দাদা।

View this post on Instagram

A post shared by Koel Mallick (@yourkoel)

অন্য খবর দেখুন